2020. aasta oli pandeemia tõttu kõigile ootamatu. Eesti tutuvustamine muutus nii sisuliselt kui formaatide poolest ning mitmed tegevused liikusid füüsilisest ruumist veebipõhiseks. Olemasolevad Eesti tutvustamise tööriistad – sõnumid ja visuaalsed lahendused – aitasid muutusi sujuvamalt ellu viia. Aasta andis ka kinnitust, et digitaalne ühiskond on Eesti tugevus, mis võimaldab kiiret kohanemist uute olukordadega.
#000000
Eesti brändi olulisemad projektid 2020. aastal olid brand.estonia.ee veebilehe ja juurdekuuluva toolboxi uuendamine kasutajamugavuse parandamiseks ning Figma sotsiaalmeedia tööriista loomine. Jätkasime ka riigi turundamise töögrupiga, kus oli fookuses sotsiaalmeedia kanalite kasutamine Eesti tutvustamiseks läbi erinevate teemade.
#000001
Brand.estonia.ee veebileht on kasutusel olnud alates 2017. aastast. Igal aastal oleme kogunud kasutajatelt tagasisidet ning eelmisel aastal jõudsime järeldusele, et veebikeskkond vajab värskendamist.
#000002
Täiendasime sõnumite ja visuaalse keele juhendeid selliselt, et erinevad kasutajatüübid – valmismaterjalide kasutaja, loovtööde tellija ja nende teostaja – leiaks vajaliku lihtsamini üles. Parandasime oluliselt ka Toolboxi funktsionaalsust: parem tag’ide-põhine otsingusüsteem, selgem materjalide jaotus ja filtrid, automaatteavitused ning lihtsam materjalide jagamine eri osapoolte vahel.
#000003
Eesti brändi kasutab üle 20 veebilehe. Eestit tutvustavaid veebilehti külastati kokku üle 9 mln korra, üle 5.9 mln unikaalse kasutaja poolt.
#000006
Valmis said sõnumid tippspetsialistide meelitamiseks Eestisse ning turismi teemastrateegiad ning lugu, mis põhineb kontseptsioonil “Visit Estonia. It’s about time.”.
#000007
PISA 2018 testide märkimisväärsete tulemuste järel algatati Eesti hariduse tutvustamise projekti “Education Estonia”, mille eesmärgiks on tutvustada Eesti haridussüsteemi ning edtech ettevõtteid.
#000008
Eesti investeerimiskeskkonna tutvustamine täiustus robotitega, mis toetavad klienditeekonda ja tööprotsesse. 2020. aasta lõpuks oli neil kasutusel kolm robotit – Suve juturobot, Emma (elektrooniline multimeedia assistent) ja Eia (elektrooniline investeeringute nõustaja).
#000011
Expo 2020 Eesti paviljoni kontseptsioon
#000013
Kuigi Expo 2020 algus lükati 2021. aasta sügisesse, sai 2020. aastal valmis Eesti paviljoni kontseptsioon ja kujundus.
#000014
Eesti paviljon tutvustab globaalsel platvormil Eesti digiühiskonna lugu ja näitab maailmale innovaatiliste ja edumeelsete Eesti ettevõtete tooteid ning teenuseid. Külastaja kogeb seal meie kaasaegset elukeskkonda, kus on hea elada, töötada ja äri teha. Eesti lugu maailmanäitusel toetub kolmele märksõnale: digitaalne, nutikas ja jätkusuutlik. Eesti pavilion näitab, kuidas tänapäevaste nutikate lahendustega on võimalik liikuda arengus kiirelt edasi ning kindlustada tulevastele põlvedele toimiv ühiskond ning jätkusuutlik maailm.
#000015
2021. aastal jätkame Eestit tutvustavate materjalide ja juhendite täiendamisega koostöös partneritega ning jätkame riigiturundamise töögrupiga. Võtame fookusesse brand.estonia.ee kasutajate koolitamise ning valdkondade toetamise sõnumite ning materjalide loomisel.
#000016